DEMONSTRÁTORI PÁLYÁZATI FELHÍVÁS

A 2024/2025. TANÉV 1. (őszi) félévre

A Károli Gáspár Református Egyetem Gazdaságtudományi, Egészségtudományi és Szociális Karának Demonstrátori Szabályzata alapján a 2024/2025. tanévben a másodéves vagy annál magasabb évfolyamú teljes idejű (nappali) alapképzésben, felsőoktatási szakképzésben részt vevő hallgatók jelen felhívás alapján pályázatot nyújthatnak be

demonstrátori megbízás

elnyerésére.

1. **Tájékoztató a 2024/2025. tanévre 1. félévben meghirdetett kari demonstrátori pályázati felhíváshoz:**
	1. A Gazdaságtudományi, Egészségtudományi és Szociális Kar a kari demonstrátori szabályzat szerint demonstrátori pályázatot hirdet azon hallgatók részére, akik érdeklődnek a szakmai, tudományos, kutatási munka iránt.
	2. A kari demonstrátori pályázatot a Kar Dékáni Hivatala teszi közzé félévente egy alkalommal. Az így **elnyert megbízás és ösztöndíj egy tanulmányi félévre (5 hónapra) adható.**
	3. **A demonstrátori megbízással járó ösztöndíj a KRE SZMSZ III. Követelményrendszer III.2. Hallgatói Térítési és Juttatási Szabályzat 24-28.§-aiban szabályozott szakmai, tudományos ösztöndíjhoz kapcsolódik.**
	4. A pályázatot a hallgató az adott tanulmányi év félévében közzétett pályázati felhívásban meghatározott módon, a pályázati határidő lejártáig köteles benyújtani elektronikus úton a Dékáni Hivatal részére.
	5. A pályázatokat az intézetvezető/intézetvezető helyettes javaslata alapján a Dékán által kijelölt ösztöndíjbizottság bírálja el a pályázati felhívásban meghatározott időpontig. Az ösztöndíjbizottság tagjai: nemzetközi és tudományos dékánhelyettes, oktatási dékánhelyettes, valamint a kari intézetvezetők, az ösztöndíjbizottság elnöke a Dékán.
	6. **A pályázatok értékelésénél irányadó** a hallgató:
		* **tanulmányi eredménye** – a 2024/2025. tanév 1. (őszi) félévben a beiratkozást követő első aktív félévüket megkezdő elsőéves hallgatók esetén a felvételi pontszám alapján, a többi, felsőbbéves hallgató esetén a korrigált kredit index (KKI) alapján);
		* **tudományos-, szakmai eredménye** (tanulmányi versenyen elért eredmény, publikáció, stb.);
		* **sportversenyeken elért eredmény.**
	7. **Hiánypótlásra nincs lehetőség! A határidő után érkezett, hiányos, az előírásoknak nem megfelelő pályázatokat az elbírálásból kizárjuk.**
	8. **Az ösztöndíjbizottság döntésével szemben jogorvoslatnak, fellebbezésnek helye nincs!**
	9. Az ösztöndíj összege: **5.000 Ft – 50.000 Ft/hónap (2025. szeptember – 2025. január) közé esik.** Az ösztöndíj egy főre jutó összegét a pályázók létszáma és az elért pontszáma alapján, a 2024/2025/1. félévre megállapított keretösszeg figyelembevételével a pályázatot elbíráló bizottság állapítja meg.
2. **Kik pályázhatnak:**

**KRE Gazdaságtudományi, Egészségtudományi és Szociális Karának azon állami ösztöndíjas vagy önköltséges hallgatója, aki teljes idejű (nappali)**

* alapképzésben vagy
* felsőoktatási szakképzésben vesz részt **és,**
* **a 2024/2025. tanév 1. (őszi) félévében aktív hallgatói jogviszonnyal rendelkezik, és**
* **legalább két lezárt félévvel és legalább 60 teljesített kredittel rendelkezik,**
* **a tanulmányi átlageredménye – a pályázat benyújtását megelőző két félévben – meghaladja a 4,00 átlagot és**
* az általa választott tantárgyból (szakterületen) legalább jó (4) eredménnyel vizsgázott, valamint
* akinek a magatartása ellen kifogás nem merült fel, nem áll fegyelmi büntetés hatálya alatt,
* aktív tagja valamely Intézet mellett működő tudományos diákkörnek, amit az érintett intézetvezető igazol és/vagy
* van szervezői gyakorlata és tanulmányi átlageredménye alapján a demonstrátori munka ellátása nem okoz gondot számára és/vagy
* részt vett tanulmányi versenyen és/vagy
* díjat nyert tanulmányi versenyen és/vagy
* közreműködött kari, tanszéki rendezvény megszervezésében és/vagy
* egyéb segítséget nyújtott valamely intézeti oktató vagy kutató tevékenységéhez, vagy egyéb módon igazolja tudományos tevékenységét, érdeklődését, amelyet az intézetvezető jogosult igazolni.
1. **A pályázás menete, a pályázat benyújtásának rendje**

A pályázati felhívásban feltüntetett szempontoknak megfelelően a hallgató **a Kar honlapján a Hallgatóinknak menüpontban található pályázati felhívás oldaláról letölti a pályázati adatlapot és csatolja a szükséges dokumentumokat az alábbiak szerint:**

* + a kitöltött és aláírt pályázati adatlap,
	+ További csatolandó dokumentumok, amelyek a következők lehetnek:
		- tudományos, szakmai eredményről szóló igazolás: az egy éven belüli tanulmányi versenyen elért díjról, eredményről szóló igazolás, illetve az egy éven belüli publikáció fénymásolata vagy internetes elérhetőségének közlése elegendő, az egy éven belüli demonstrátori feladatok ellátását igazoló dokumentum, stb.);
		- sporteredményről szóló igazolás: az egy éven belüli sportversenyen elért helyezésről, díjról szóló igazolás az adott sportág magyarországi országos sportági szakszövetségének igazolása alapján.
	+ **A 2024/2025. tanév 1. félévben az alábbi Intézetek várják a hallgatók jelentkezését:**
		- **Gazdaság- és Vezetéstudományi Intézet**
		- **Egészségtudományi Intézet**
		- **Szociális Munka és Diakónia Intézet**
		- **Életmód és Testkultúra Intézet**
1. **A pályázatok leadásának határideje, módja:**
* **A pályázat leadási határideje: 2024. október 21. (hétfő) 12:00 óra**
* **A pályázat leadásának módja:**

**A pályázatot kizárólag elektronikus úton, a Kar honlapján Hallgatóinknak/Kari ösztöndíjak menüpontban elérhető adattlap és a csatolandó dokumentumok megküldésével lehet benyújtani**

**A KAR DÉKÁNI HIVATALÁBA:** dekanihivatal.geszk@kre.hu

* **A nyertes pályázók listájának közzététele: 2024. október 30. (szerda)**

A pályázati eredményekről a kiírást tartalmazó oldalon és Neptun Tanulmányi Rendszeren keresztül tájékoztatjuk a hallgatókat.

**Kari kapcsolattartó:**

Dékáni Hivatal, 1131 Budapest, Reitter Ferenc utca 132.

Kapcsolattartó: Filep Ildikó Zsuzsanna kari igazgató

email: dekanihivatal.geszk@kre.hu

Kelt: Budapest, 2024. október 11.

Dr. Prof. Mészáros József, s.k.

dékán